Diari Oficial de la Generalitat Valenciana


Sumari del DOGV 5220, del 16-03-2006 (2006/2826)

ORDE de 17 de febrer de 2006, de la Conselleria de Cultura, Educació i Esport, per la qual es modifica l'Orde de 28 de desembre de 2005, per la qual es convoquen subvencions destinades a les federacions esportives de la Comunitat Valenciana per al desenvolupament dels plans d'especialització esportiva i adquisició de material immobilitzat durant l'any 2006.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5220

Data del DOGV
:   16-03-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/2826


Data del document
:   17-02-2006

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * ajuda pública
    * organització esportiva
    * esport
    * suport econòmic

ORDE de 17 de febrer de 2006, de la Conselleria de Cultura, Educació i Esport, per la qual es modifica l'Orde de 28 de desembre de 2005, per la qual es convoquen subvencions destinades a les federacions esportives de la Comunitat Valenciana per al desenvolupament dels plans d'especialització esportiva i adquisició de material immobilitzat durant l'any 2006. [2006/A2826]  
Per mitjà de l'Orde de 28 de desembre de 2005, de la Conselleria de Cultura, Educació i Esport, es convoquen les subvencions destinades a les federacions esportives de la Comunitat Valenciana, per al desenvolupament dels plans d'especialització esportiva i adquisició de material immobilitzat durant l'any 2006 (DOGV núm. 5.179 de 18 de gener de 2006).  
En l'esmentada orde, es va disposar que l'import global màxim destinat a les dites subvencions era de 325.000 euros, repartit de la manera següent:  
. Per a subvencionar el desenvolupament dels plans d'especialització esportiva, 280.000 €, a càrrec de l'aplicació pressupostària 94.64.97.251.20.6, línia T5909000, dels pressupostos de la Generalitat Valenciana per a l'any 2006.  
. Per a subvencionar les inversions en material immobilitzat per al seu ús exclusiu en els plans d'especialització esportiva que se subvencionen segons l'apartat anterior, hi ha un crèdit de 45.000 €, a càrrec de l'aplicació pressupostària 49.31.54.154.34.1, línia T2521000, dels pressupostos de la Generalitat Valenciana per a l'any 2006. Este crèdit podrà ampliar-se o minorar-se, fins a l'import total de l'esmentada línia, que ascendix a 90.000 €, segons les subvencions concedides pel mateix concepte, per mitjà de l'orde de subvencions destinades per al desenvolupament de programes de tecnificació esportiva per a l'any 2006.  
La Llei de Pressupostos de la Generalitat Valenciana per a l'exercici 2006 assigna a l'aplicació pressupostària 78.13.88.503.12.3, línia T5909000, un import inferior al disposat en el projecte de la llei.  
En virtut d'això, i fent ús de les competències en matèria d'esport assignades a la Conselleria de Cultura, Educació i Esport pel Decret 8/2004, de 3 de setembre, del president de la Generalitat Valenciana; de conformitat amb el que disposa l'article 35 de la Llei 5/1983, de 30 de desembre, de Govern Valencià, i el Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana  
ORDENE  
Modificar l'import global màxim de les subvencions destinades a les federacions esportives de la Comunitat Valenciana per al desenvolupament dels plans d'especialització esportiva i adquisició de material immobilitzat durant l'any 2006, minorant l'import de 280.000 euros, previst en l'Orde de 28 de desembre de 2005 en 20.000 euros, perquè resulte una quantia màxima de 260.000 euros, a càrrec de l'aplicació pressupostària 14.76.00.426.10.5, línia T5909000, dels pressupostos de la Generalitat Valenciana per a l'any 2006.  
DISPOSICIÓ FINAL  
La present orde tindrà efectes des de l'endemà de la seua publicació en el Diari Oficial de la Generalitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició o bé cabrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller de Cultura, Educació i Esport, en el termini d'un mes, a comptar des de l'endemà de la seua publicació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la seua publicació.  
València, 17 de febrer de 2006  
El conseller de Cultura, Educació i Esport,  
ALEJANDRO FONT DE MORA TURÓN